Banff, Škotska
Banff (škotsko-gelski: Banbh) je drevni kraljevski i lučki grad na sjeveroistoku Škotske 
od 4,082 stanovnika.

Banff administrativno podpada pod Područno vijeće (council area) - Aberdeenshire, a nekada je bio administrativni centar historijskog countya Banffshire.

Geografske karakteristike
Banff leži duž zapadne obale rijeke Deveron na mjestu gdje se ona uljeva u istoimeni zaljev u Sjeverno more , udaljen od 72 km sjeverozapadno od Aberdeena. S druge strane rijeke leži grad Macduff sa kojim je povezan mostom podignutim 1799.

Historija
Banff je još u 12. vijeku bio član lige škotskih luka. Iz tih vremena je i njegov zamak podignut radi odbrane od Vikinga, koji je kasnije postao rezidencija škotskih kraljeva. Banff je kraljevski grad još od 1163. a taj status mu je potvrđen kraljevskim poveljama - 1163., 1324. i 1372. ta posljednja je još uvijek na snazi.

Znamenitosti
Pored ostataka zamka najveća znamenitost je palača Duff, koju je projektirao arhitekt William Adam oko 1735. ona je naknadno 1906. preuređena u zamak.

Privreda
Stanovnici Banffa bave se ribarstvoom, proizvodnjom piva, hrane, whiskya i turizmom.

Izvori

Vanjske veze 

 Banff na portalu Encyclopædia Britannica 
Gradovi u Škotskoj